English: Diolch, Cefin Campbell, and for your welcoming words as well to the statement. I said that we would be continuing BPS until the end of 2023. I didn't say that would be the end; what I was trying to give was some stability to our farming sector, because, previous to today, I had not announced that it would continue in 2023. So, you're talking about 2024 - as I say, this is all down to budgeting. You can't go too far ahead. You ask about contingency plans, for instance. As you say, we were shortchanged £137 million this year. So, in relation to whether I have discussions, I meet George Eustice, the Secretary of State for Environment, Food and Rural Affairs regularly and it is always on the agenda. You may have heard me say - I know your colleagues who were here in the previous term of Government will have heard me say many, many times - we ask for a Treasury Minister to come to our DEFRA IMG meeting and we've never been afforded that courtesy. It doesn't happen in other ministerial quadrilaterals, but unfortunately it happens in the DEFRA one, so you can make of that what you want. But I know, in fairness, that the DEFRA Secretary of State agrees with me in relation to securing funding, and I try to help him then lobby the Treasury. We will continue to do that. Obviously, my colleague the Minister for Finance and Local Government has discussions with the Treasury on many different topics, but this one is absolutely a priority for us. We did say we would ring-fence the funding that we got for agriculture, but if you ring-fence nothing, then it's not very much, is it? So, Welsh Government does not have the funding that we are talking about - the £137 million - free to use in our budget. I would have to make a case for it, just like my colleagues make cases for funding around the Cabinet table. What is really important is that the UK Government keep to their word that we would not lose a penny if we left the European Union, and I think we should join together here in the Senedd to make sure that they absolutely deliver on that. You asked about the detailed impact assessments, and the report, unfortunately, is a little delayed. I now expect to get it in the new year. You will appreciate that COVID has had a delay on the work that we've been able to do with our stakeholders. I'm very impressed that we've managed to work with 2,000 farmers and stakeholders over the past 18 months, because, clearly, we were unable to do as much as we wanted in the beginning. So, unfortunately, the report has been a little delayed, but I do expect to receive it in the new year of 2022. You also asked about the environmental outcomes and public goods, and, clearly, in the sustainable farming scheme, this is what we're looking for in answer to both the climate and nature emergencies. I have to say the agricultural sector absolutely see themselves as part of the solution, and I'm always very impressed with the positivity they bring forward in relation to how they can help us achieve that. When you look at what they don't get money for now, what they're not rewarded for now, you will see it is that fantastic soil quality and water quality and carbon storage that the majority of farmers deliver. At the moment, they're not being rewarded for that, and, with the sustainable farming scheme, they will be. In relation to the active farmer, I have been very keen to use that word 'active'; it's really important that it is our active farmers who are rewarded with public money, and I'm certainly looking at what that definition is. When you talk about woodland, I guess you're referring to the fact that, unfortunately, we have seen some farmland sold to multinationals, for instance, for carbon offsetting. We cannot tell people who to sell their farms to, and I had a very interesting conversation with the farmer around why that farmland had been sold. So, I think it is really important that we do support our active farmers, and this scheme certainly will look to do that.
Welsh: Diolch, Cefin Campbell, ac am eich geiriau o groeso i'r datganiad. Fe ddywedais i y byddem ni'n parhau â'r Cynllun Taliad Sylfaenol tan ddiwedd 2023. Nid oeddwn i'n dweud mai dyna fyddai'r diwedd; yr hyn yr oeddwn i'n ceisio ei fynegi oedd rhywfaint o sefydlogrwydd i'n sector ffermio ni, oherwydd, cyn heddiw, nid oeddwn i wedi cyhoeddi y byddai hwnnw'n parhau yn 2023. Felly, sôn am 2024 yr ydych chi - fel y dywedais i, mae hyn i gyd yn ddibynnol ar gyllid. Ni allwch chi edrych yn rhy bell ymlaen. Rydych chi'n gofyn am gynlluniau wrth gefn, er enghraifft. Fel rydych chi'n dweud, roeddem ni £137 miliwn yn brin eleni. Felly, rwyf i yn cael trafodaethau, rwy'n cyfarfod â George Eustice, Ysgrifennydd Gwladol yr Amgylchedd, Bwyd a Materion Gwledig yn rheolaidd ac mae hynny ar yr agenda bob amser. Efallai eich bod chi wedi fy nghlywed i'n dweud - fe wn i y bydd eich cyd-Aelodau chi a oedd yn bresennol yn ystod tymor blaenorol y Llywodraeth wedi fy nghlywed i'n dweud droeon - rydym ni'n gofyn i un o Weinidogion y Trysorlys ddod i'n cyfarfod DEFRA IMG ni ac nid ydym ni erioed wedi gweld hynny'n digwydd. Nid yw'n hynny'n wir am gyfarfodydd gweinidogol pedairochrog eraill, ond yn anffodus mae hynny'n wir am un DEFRA, felly casglwch chi'r hyn a fynnwch chi o hynny. Ond fe wn i, er tegwch, fod Ysgrifennydd Gwladol DEFRA yn cytuno â mi o ran sicrhau cyllid, ac rwyf innau'n ceisio ei helpu ef wedyn i lobïo'r Trysorlys. Fe fyddwn ni'n parhau i wneud hynny. Yn amlwg, mae fy nghyd-Aelod i, y Gweinidog Cyllid a Llywodraeth Leol, yn cael trafodaethau gyda'r Trysorlys am lawer o wahanol bynciau, ond mae hon yn flaenoriaeth bendant i ni. Fe wnaethom ni ddweud y byddem ni'n neilltuo'r cyllid a gawsom ni ar gyfer amaethyddiaeth, ond os ydych chi'n neilltuo dim oll, nid oes llawer iawn o werth yn hynny, oes yna? Felly, nid oes gan Lywodraeth Cymru mo'r arian yr ydym ni'n sôn amdano - y £137 miliwn - ar gael yn rhwydd i'w ddefnyddio yn ein cyllideb. Fe fyddai'n rhaid i mi gyflwyno achos drosto, yn union fel mae fy nghyd-Aelodau yn cyflwyno achosion dros gyllid wrth fwrdd y Cabinet. Yr hyn sy'n wirioneddol bwysig yw bod Llywodraeth y DU yn cadw at eu gair nhw na fyddem ni'n colli'r un geiniog pe baem ni'n gadael yr Undeb Ewropeaidd, ac rwyf i o'r farn y dylem ni ymuno â'n gilydd yma yn y Senedd i sicrhau eu bod nhw'n cyflawni hynny yn ei gyfanrwydd. Roeddech chi'n gofyn am yr asesiadau manwl o effaith, ac mae'r adroddiad, yn anffodus, ychydig yn hwyr. Rwy'n disgwyl ei gael nawr yn y flwyddyn newydd. Rydych chi'n sylweddoli, rwy'n siŵr, bod COVID wedi rhwystro cryn dipyn ar y gwaith yr ydym ni wedi gallu ei wneud gyda'n rhanddeiliaid ni. Mae'n fy nharo i'n fawr ein bod ni wedi llwyddo i weithio gyda 2,000 o ffermwyr a rhanddeiliaid dros y 18 mis diwethaf, oherwydd, yn amlwg, nid oeddem ni'n gallu gwneud cymaint ag yr oeddem ni'n awyddus i'w wneud ar y dechrau. Felly, yn anffodus, fe gafodd yr adroddiad ei ohirio am ychydig, ond rwy'n disgwyl ei gael yn y flwyddyn newydd 2022. Roeddech chi'n gofyn hefyd am y canlyniadau amgylcheddol a nwyddau cyhoeddus, ac, yn amlwg, yn y cynllun ffermio cynaliadwy, dyma yr ydym ni'n chwilio amdano fel ateb i'r argyfyngau hinsawdd a natur. Mae'n rhaid i mi ddweud bod y sector amaethyddol yn sicr yn ystyried ei hun yn rhan o'r datrysiad, ac mae nhw mor gadarnhaol a hynny bob amser yn gwneud argraff fawr arnaf i o ran sut y gallan nhw ein helpu ni i gyflawni hynny. Pan edrychwch chi ar yr hyn nad ydyn nhw'n cael arian ar ei gyfer ar hyn o bryd, yr hyn nad ydyn nhw'n cael eu gwobrwyo amdano am y tro, fe welwch chi'r ansawdd pridd ardderchog a'r ansawdd dŵr a'r storio carbon y mae'r rhan fwyaf o ffermwyr yn ei ddarparu. Ar hyn o bryd, nid ydyn nhw'n cael eu gwobrwyo am hynny, a chyda'r cynllun ffermio cynaliadwy, fe fyddan nhw. O ran y ffermwr gweithredol, rwyf wedi bod yn awyddus iawn i ddefnyddio'r gair hwnnw 'gweithredol'; mae hynny'n bwysig iawn, ein ffermwyr gweithgar ni sydd i'w gwobrwyo ag arian cyhoeddus, ac rwy'n rhoi ystyriaeth fawr i ddiffiniad hynny, yn sicr. Pan ydych chi'n sôn am goetir, rwy'n dyfalu eich bod yn cyfeirio at y ffaith ein bod ni, yn anffodus, wedi gweld rhywfaint o dir ffermio yn cael ei werthu i gwmnïau rhyngwladol, er enghraifft, ar gyfer gwrthbwyso carbon. Ni allwn ni ddweud wrth bobl i bwy y dylen nhw werthu eu ffermydd, ac fe gefais i sgwrs ddiddorol iawn gyda'r ffermwr ynghylch pam y cafodd y tir ffermio hwnnw ei werthu. Felly, rwyf i o'r farn ei bod hi'n bwysig iawn ein bod ni'n cefnogi ein ffermwyr gweithgar, ac yn sicr fe fydd y cynllun hwn yn ceisio gwneud felly.